### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra DF**

Hvad vil vi gerne opnå? Hvorfor stilles forslaget?

Kriser giver plads til nytænkning og nye måder at arbejde på. Coranapandemien har ikke været en undtagelse. Digitale møder er blevet en fast del af hverdagen for mange forvaltningsansatte. Det står klart, at mange forskellige arbejdsopgaver kan udføres hjemmefra.

De digitale møder og hjemmearbejdet er kommet for at blive. Efter forhandlinger mellem [adresse], Den Kommunale Fællesrepræsentation og AC er der blevet aftalt en ny kommunal rammeaftale om hjemmearbejde. Ved hjemmearbejde forstås i aftalen den arbejdsform, hvor en medarbejder på fast basis arbejder hjemme i mindst 20 procent af sin arbejdstid.

Hjemmearbejdet er en mulighed og ikke en rettighed og det skal være foreneligt med løsningen af kerneopgaven samt tage hensyn til arbejdspladsens faglige og sociale sammenhængskraft. Og herudover skal det aftales mellem leder og medarbejder. Det er dog forventingen, at mange forvaltningsmedarbejdere vil benytte sig af muligheden for koncentration derhjemme om kerneopgaven mens de samtidig får de øvrige fordele som hjemmearbejdet medfører blandt andet mere familietid som følge af ingen transporttid til og fra arbejde.

Under coronapandemien har mange kommunale bygninger stået gabende tomme. Den virkelighed kommer vi forhåbentligt ikke tilbage til, men vi kan forvente at se færre medarbejdere fast på arbejdspladsen hver dag. Det giver os som kommune nye muligheder for en fleksibel arbejdsplads med et reduceret behov for kontorpladser.

På baggrund af den øgede brug af hjemmearbejde foreslår Dansk Folkeparti derfor, at der igangsættes en undersøgelse der kan danne beslutningsgrundlaget for at reducere det samlede antal kontorpladser som kommunen råder over. Det skal ske ved salg af bygninger og opsigelse af lejemål. Dette vil både give engangsindtægter samt besparelser på husleje og almindelig bygningsdrift herunder rengøring og vedligeholdelse. De sparede midler kan eksempelvis bruges til at styrke driften af socialområdet og anlæg af nye plejehjem.

Kontaktperson fra partiet: Peter Brandt

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.